stanford-oval/wikipedia huggingface dataset:
Pumpuang Duangjan

| Pumpuang Duangjan> พุ่มพวง ดวงจันทร์ |
| --- | --- |

Henkilötiedot
Syntynyt: 4. elokuuta 1961 Suphanburi, Thaimaa
Kuollut: 13. kesäkuuta 1992 (30 vuotta) Phitsanulok, Thaimaa
Kansalaisuus:  thai
Ammatti:  näyttelijä, laulaja
Muusikko
Taiteilijanimi:  Rampueng Jitharn (รำพึง จิตรหาญ)
Aktiivisena:  1977–1992
Tyylilajit:  popmusiikki, Luk thung ja pop rock 
Levy-yhtiöt:  Topline Diamond 
Aiheesta muualla
  [ Muokkaa Wikidatassa ] [ ohje ]  
Pumpuang Duangjan (thaiksi พุ่มพวง ดวงจันทร์, 4. elokuuta 1961 – 13. kesäkuuta 1992 Thaimaa) oli thaimaalainen laulaja ja näyttelijä. Hän lauloi elokuvissa "Nak Rong Baan Nok", "Nat Phob Naa Amper", "Lok Khong Pueng", "Kho Hai Ruay", "Sao Na Sang Faen".
Diskografia > Studioalbumit

Nak Rong Baan Nok (นักร้องบ้านนอก)
Noo Mai Roo (หนูไม่เอา)
Kho Hai Ruai (ขอให้รวย)
Som Tam (ส้มตำ)
Nad Phop Na Ampoer (นัดพบหน้าอำเภอ)
Take Ka Tan Phook Bo (ตั๊กแตนผูกโบว์)
Anitja Tinger (อนิจจาทิงเจอร์)
Aai Saang Neon (อายแสงนีออน)
Filmografia > Televisiosarjat

Nang Sao Yi Sai (นางสาวยี่สาย)
Filmografia > Elokuvat

1984 – Chee (ชี)
1984 – Nang Sao Ka Thi Sod (นางสาวกะทิสด)
1984 – Khoe Thot Tee Thee Rak (ขอโทษที ที่รัก)
1984 – Jong Ang Pangad (จงอางผงาด)
1985 – Thee Rak Ter Yoo Nai (ที่รัก เธออยู่ไหน)
1986 – Mue Puen Khon Mai (มือปืนคนใหม่)
1987 – Sanae Nak Rong (เสน่ห์นักร้อง)
1987 – Chaloey Rak (เชลยรัก)
1987 – Pleng Rak Phleng Puen (เพลงรัก เพลงปืน)
1988 – Phet Payak Rat (เพชรพยัคฆราช)
Juho Koivisto (opettaja)

Juho (Johannes) Koivisto (Koivistoinen) (24. lokakuuta 1845 Suonenjoki – 6. tammikuuta 1921 Tohmajärvi) oli suomalainen  maanviljelijä, opettaja ja valtiopäivämies.
Koiviston vanhemmat olivat Ananias ja Anna Maria Koivistoinen ja puoliso Anna Lovisa Koivisto. Koivisto valmistui opettajaksi Jyväskylän seminaarista ja toimi kansakoulunopettajana, ensin Leppävirralla 1871–1878 ja sitten Tohmajärvellä aina vuoteen 1908 asti, minkä jälkeen hän siirtyi maanviljelijäksi omalle maatilalleen. Hän oli myös kunnallismies, joka toimi muun muassa Tohmajärven kuntakokousten esimiehenä peräti 24 vuotta. Koivisto oli talonpoikaissäädyssä Ilomantsin tuomiokunnan edustaja valtiopäivillä 1891 ja 1904–1905.
Juha Myllymaa

| Juha Myllymaa> Henkilötiedot |
| --- | --- |
Syntynyt: 6. helmikuuta 1975 Kiikoinen, Suomi
Kansalaisuus:   Suomi
Jääkiekkoilija
Pelipaikka:  Puolustaja
Maila:  vasen
Pituus:  179 cm
Paino:  83 kg
Juha Myllymaa (s. 1975 Kiikoinen) on suomalainen rullakiekkoilija. Hän on edustanut koko uransa Uudenkaupungin Roller Eaglesia. Hän oli ensimmäinen pelaaja, joka sai täyteen 100 ottelua rullakiekon SM-liigassa. Myllymaa on edustanut Suomea MM-kisoissa kuudesti.
Saavutukset

SM-liigan runkosarjan paras puolustaja 2006
SM-liigan all-stars 2006
3 MM-kultaa, 3 MM-hopeaa
Kachemak Bay

Kachemak Bayn sijainti
Kachemak Bay on Cook Inlet -lahden 64 kilometriä pitkä haarautuma Kenain niemimaan lounaisosassa Alaskan etelärannikolla. Homerin, Seldovian ja Kachemakin kaupungit sekä Halibut Coven kylä ovat Kachemak Bayn rannalla.
Jupikkielellä kachemak tarkoittaa "kalliota veden äärellä".
KDM Glenten

KDM Glenten voi tarkoittaa seuraavia Tanskan laivaston aluksia:
KDM Glenten (T4), torpedovene
KDM Glenten (P551), torpedovene
KDM Glenten (P507), torpedovene
KDM Glenten (P557), Flyvefisken-luokan partioalus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”KDM Glenten”, voi hakea sivunnimihaulla, laajalla sivunnimihaulla tai tekstihaulla.
Kachin

Kachin voi tarkoittaa seuraavia asioita:
Kachin, osavaltio Myanmarissa
katšin, Myanmarissa ja Kiinassa puhuttu kieli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kachin”, voi hakea sivunnimihaulla, laajalla sivunnimihaulla tai tekstihaulla.
Pumppu

Vesiautomaatti: painesäiliö punainen, pumppu ja sähkömoottori sinisiä, painekytkin harmaa.
Pumppu on fluidien, kuten nesteiden, kaasujen ja lietteiden siirtämiseen tarkoitettu laite. Erityisesti kaasun paineen nostamiseen tarkoitetut laitteet ovat kompressoreja. Kaikki pumput lisäävät pumppaamaansa aineeseen energiaa.
Ionipumppu on biologiassa solun mekamismi ionien siirtämiseen.
Mäntäpumput

Nostopumpussa mäntä imee ja nostaa nesteen kohotessaan ja männän paluuliikkeen aikana neste tunkeutuu sylinterissä männän alapuolelta sen yläpuolelle. Imu- ja painepumpussa mäntä vuoroin suurentaa ja vuoroin pienentää sylinterin tilavuutta edellisellä liikkeellään imien nestettä ja jälkimmäisellä puristaen sitä paineputkeen. Kaksitoimisessa imu- ja painepumpussa sylinterin tilavuus suurenee toisella ja pienenee toisella puolen mäntää.
Erotuspumpussa mäntä liikkuu kahdessa sylinterissä toisessa suurempi- toisessa pienempiläpimittaisena; täten syntyy painejohdossa puristus männän liikkuessa kumpaankin suuntaan.
Siipimäntäpumpussa mäntä on korvattu siivillä, jotka liikkuvat edestakaisin sylinterissä sen akselin ympäri. Männän edestakaisesta liikkeestä aiheutuvan paineen vaihtelun tasaamiseksi voidaan yhdistää useita pieniä sylintereitä, jotka saavat liikkeensä samasta käyttöakselista
Kaikissa mäntäpumpuissa imun ja paineen jako eri putkiin tapahtuu venttiilien avulla; nämä ovat joko lautasventtiilejä, palloventtiilejä, kerrosventtiilejä, kumisia läppäventtiilejä tai takaiskuventtilejä.
Kotelopumput

Kotelopumpuissa männän korvaavat jatkuvasti pyörivät osat. Epäkeskopumpussa epäkeskisen akselin mukana pyörivä siivet. Hammaspyöräpumpuissa hammaspyörät, joiden hammasvälit kuljettavat nesteen mukanaan. Näissä pumpuissa ei tarvita venttiileitä.
Keskipakoispumpuissa nopeasti pyörivät siivet panevat nesteen pyörimisliikkeeseen. Keskeiskiihtyvyyden vaikutuksesta neste syöksyy ulos pumpun kehällä olevasta aukosta jolloin pyörän navan tienoilla syntyy imu.
Korkeapainekeskipakoispumpuissa on pyörän ympärillä johtosiivet. Pumpun käyttövoimana on vesi- tai höyrysuihku. Niiden toiminta perustuu siihen, että virtaavan veden paine putken ohuessa osassa on pienempi kuin sen avarissa osissa.
Aiheesta muualla

Kuvia tai muita tiedostoja aiheesta Pumppu Wikimedia Commonsissa
Käsikäyttöinen mäntäpumppu.
Hammaspyöräpumpun toiminta
Keskipakoispumppu
KNM Eidsvold

| KNM Eidsvold |
| --- | --- |
 KNM Eidsvold

Aluksen vaiheet
Rakentaja:  Armstrong Whitworth, Elswick
Kölinlasku:  9. toukokuuta 1899
Laskettu vesille:  14. kesäkuuta 1900
Palveluskäyttöön:  5. maaliskuuta 1901
Poistui palveluskäytöstä:  Saksan laivaston hävittäjän upottama 9. huhtikuuta 1940
Tekniset tiedot
Uppouma:  4 233 t
Pituus:  94,60 m
Leveys:  15,70 m
Syväys:  5,40 m
Koneteho:  4 500 hv
Nopeus:  17,2 solmua
Miehistöä:  228
Aseistus
Aseistus:  2 × 210 mm tykkiä 6 × 150 mm tykkiä 6 × 76 mm tykkiä 2 × 76 mm ilmatorjuntatykkiä 2 × Oerlikon 20 mm -ilmatorjuntatykkiä 2 × 12,7 mm Colt ilmatorjuntakonekivääriä 4 × 7,92 mm Colt ilmatorjuntakonekivääriä torpedoputket
KNM Eidsvold oli Norjan laivaston toisessa maailmansodassa palvellut Eidsvold-luokan rannikkopanssarilaiva, joka osallistui Norjan puolustukseen Saksan hyökättyä maahan huhtikuussa 1940. Saksan laivaston hävittäjä upotti aluksen 9. huhtikuuta Narvikin satamassa.
Palvelus

Alus osallistui vuoden 1911 kruunajaisiin.
Aamulla 9. huhtikuuta 1940 Saksan laivaston osasto tunkeutui Narvikin satamaan sumun ja lumipyryn suojassa. Norjan laivaston alusten havaittua satamaan tunkeutuvat saksalaiset ne aloittivat valmistautumisen taisteluun. Hieman myöhemmin saksalaiset havaitsivat Eidsvoldin, joka määräsi saksalaisosaston pysähtymään.
Saksalaiset vaativat norjalaisalusta antautumaan, mutta aluksen päällikkö Odd Isachsen Willoch kieltäytyi. Hävittäjä Z21 Wilhelm Heidkamp laukaisi torpedonsa, joista kaksi osui rannikkotaistelulaivaan. Eidsvold räjähti osumien seurauksena ja upposi sekunneissa. Ainoastaan kuusi miehistön 161 jäsenestä pelastui tuhosta.
Jukupark

| Jukupark Kalajoki |
| --- | --- |
 JukuParkin logo
Sijainti:   Kalajoki, Suomi
Koordinaatit:  64°14′00″N, 23°48′50″E
Osoite:  Jukupolku 3-5, 85100 Kalajoki
Omistaja:  JukuPark Oy
Toimitusjohtaja:  Hannu Hellman
Avattu:  JukuJukumaa 1986 JukuPark 24. kesäkuuta 2008
Entiset nimet:  JukuJukuMaa
Toimintakausi:  Kesäkuu - elokuu
Vesiliukumäet:  16
Aiheesta muualla
www.jukupark.fi
 n • k • 
Kalajoen Jukupark kesällä 2018.
Jukupark Kalajoki (vuoteen 2008 saakka JukuJukuMaa) on Kalajoen Hiekkasärkillä Perämeren rannalla sijaitseva huvi- ja vesipuisto. Puisto koostuu erilaisista puuhakohteista, vesiliukumäistä ja uima-altaista.
Alun perin alueella sijaitsi vuonna 1986 perustettu Puuhapuisto JukuJukuMaa. JukuPark Oy osti JukuJukuMaan Kalajoen Hiekkasärkät Oy:ltä helmikuussa 2008. JukuPark Oy investoi alueelle kolme miljoonaa euroa kahtena ensimmäisenä vuonna rakentamalla seitsemän uutta vesiliukumäkeä ja lasten aktiviteettialueen.
Turkuun valmistui kesällä 2010 toinen JukuPark, joka on selvästi suurempi kuin Kalajoen.
Jukupark Oy teki 2010-luvun alussa aiesopimuksen JukuPark-vesipuiston rakentamisesta Jyväskylän Laajavuoreen, mutta hanke ei toteudu ainakaan lähivuosina. JukuParkin piti myös rakentaa vesipuisto Kouvolaan yhdessä Tykkimäen huvipuiston kanssa, mutta yritys vetäytyi hankeesta.
Aiheesta muualla

Jukuparkin kotisivut
Kalevi Kauranne

Leevi Kalevi Kauranne, vuoteen 1937 Nieminen, (24. heinäkuuta 1927 Hollola – 12. heinäkuuta 2011 Nastola) oli suomalainen geologi ja professori. Hänet nimitettiin rakennusgeologian apulaisprofessoriksi Tampereen teknilliseen korkeakouluun 1968. Hän oli aiemmin työskennellyt Geologisessa Tutkimuslaitoksessa ja palasi sinne 1970 osastonjohtajaksi. Vuonna 1980 hänet nimitettiin ylijohtajaksi, ja hän jäi virasta eläkkeelle 1991.
Jäätikköjäkälät

| Jäätikköjäkälät> Tieteellinen luokittelu |
| --- | --- |
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Lecanoromycetes
Alaluokka::  Ostropomycetidae
Lahko::  Pertusariales
Heimo::  Jäätikköjäkälät Siphulaceae
Suku::  Jäätikköjäkälät Siphula  Fr. 1831
Katso myös
   Jäätikköjäkälät Wikispeciesissä   Jäätikköjäkälät Commonsissa 
Infobox OKNimi-testi OK: 
Jäätikköjäkälät (Siphula) on jäkäläsuku, jonka edustajat kasvavat karuissa tundraolosuhteissa. Ne ovat pystyjä ja tappimaisia. Ainoa Suomessa kasvava laji (tundran) jäätikköjäkälä S. ceratites on löydettävissä uhanalaisena Enontekiön, Inarin ja Utsjoen tunturipaljakoiden irtomailla, ei suoranaisesti kiinni kivikalliossa. Se on kärsinyt porotalouden aiheuttamasta maaperän kulumisesta.
Aiheesta muualla

Laji.fi: Jäätikköjäkälät (Siphula)
UniProt: Taxonomy - Siphula (englanniksi)
Global Biodiversity Information Facility (GBIF): Siphula (englanniksi)
KNM Sleipner

KNM Sleipner on ollut neljän Norjan laivaston aluksen nimenä.
KNM Sleipner (1839), kuunari
KNM Sleipner (1877), 1. luokan tykkivene
KNM Sleipner (1936), Sleipner-luokan hävittäjä
KNM Sleipner (P950), Sleipner-luokan korvetti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”KNM Sleipner”, voi hakea sivunnimihaulla, laajalla sivunnimihaulla tai tekstihaulla.
Jukupark Turku

| Jukupark Turku |
| --- | --- |
 JukuParkin logo
Sijainti:   Turku, Suomi
Osoite:  Kurrapolku 1, 20320 Turku
Omistaja:  JukuPark Oy
Toimitusjohtaja:  Hannu Hellman
Avattu:  3. heinäkuuta 2010
Toimintakausi:  Kesäkuu–elokuu
Vesiliukumäet:  16
Aiheesta muualla
www.jukupark.fi
 n • k • 
Näkymä Jukupark Turkuun elokuussa 2012.
JukuPark Turku on Turun Kaerlassa, Impivaaran liikuntakeskuksen tuntumassa sijaitseva ulkovesipuisto, joka avattiin 3. heinäkuuta 2010. Vesipuiston alue on 2,5 hehtaaria ja sille on rakennettu muun muassa kolme grilliravintolaa ja Merirosvosaari-vesileikkimaailma, jossa on  yli kymmenen vesiliukumäkeä, jotka laskevat 1 200 neliömetrin altaaseen. Alueella on myös kaksi muuta suurempaa liukumäkitornia, muita uima-altaita ja auringonottoterasseja.
Pomppulinnaonnettomuus

Kolme ihmistä loukkaantui JukuPark Turussa 10. kesäkuuta 2023 onnettomuudessa, jossa tuulenpuuska nosti kolme pomppulinnaa ilmaan.
Aiheesta muualla

Jukupark Turun kotisivut
Pulmuset (televisiosarja)

| Pulmuset> Married... with Children |
| --- | --- |
 Kuvassa vasemmalta oikealle: Bud, Peggy, Al ja Kelly
Tyyli:  Tilannekomedia
Kestoaika:  n. 22 min
Luoja(t):  Michael G. Moye Ron Leavitt
Pääosissa:   Ed O'Neill  Katey Sagal  David Garrison  Amanda Bearse  Christina Applegate  David Faustino  Ted McGinley 
Alkuperämaa:   Yhdysvallat
Alkuperäiskieli:  englanti
Verkko:   FOX  MTV  Kolmoskanava  MTV3  Nelonen  TV5
Esitetty:  5. huhtikuuta 1987 – 9. kesäkuuta 1997
Tuotantokausia:  11
Jaksoja:  259 Luettelo jaksoista
Tunnuskappale:  "Love and Marriage" mennessä ja Frank Sinatra
Tuotanto
Tuottaja(t):   Barbara Blachut Cramer  John Maxwell Anderson 
Vastaava(t) tuottaja(t):   Ron Leavitt  Michael G. Moye  Katherine Green  Kim Weiskopf  Pamela Eelis O'Connell 
Levittäjä:   Columbia Pictures Television (1988-1995)  Columbia Tristar Television (1995-1997) 
Aiheesta muualla
IMDb 
Pulmuset (Married... with Children) on yhdysvaltalainen tilannekomediasarja, joka kertoo chicagolaisen alempaan keskiluokkaan kuuluvan Bundyn perheen elämästä esikaupungissa.
Sarja kehitettiin vastapainoksi 1980-luvun ”onnellisista perheistä” kertoneille televisiosarjoille kuten Bill Cosby Show tai Perhe on paras. Niiden vastakohtana Pulmusten tyyli oli suorasukaista, seksuaalisesti vihjailevaa ja huonokäytöksistä. Perheeseen kuuluvat sovinistinen ja alistunut kenkämyyjä-isä Al (Ed O’Neill), kotirouva-äiti Peggy (Katey Sagal) joka ei juuri siivoa eikä laita ruokaa, yksinkertainen ja hutsahtava blonditytär Kelly (Christina Applegate), näsäviisas poika Bud (David Faustino) ja laiminlyöty Buck-koira.
Bundyn perheen naapurina on Rhoadesin pariskunta, Steve (David Garrison) ja Marcy (Amanda Bearse). Viidennellä tuotantokaudella Marcy menee naimisiin uuden miehen, Jefferson D’Arcyn (Ted McGinley) kanssa. Kymmenennellä tuotantokaudella Buck menehtyy ja Bundyt hankkivat koiranpennun, jonka nimeksi tulee Lucky.
Sarjan esittäminen alkoi FOX-televisioverkossa 5. huhtikuuta 1987 ja sarjan viimeinen jakso esitettiin 9. kesäkuuta 1997. Sarjan tunnusmusiikkina käytettiin Frank Sinatran laulamaa kappaletta ”Love and Marriage”.
Televisiosarjasta tehtiin myös oma sarjakuvalehti, jota julkaistiin lyhyen aikaa 1990-luvulla eri maissa. Suomessa nimi oli Pulmuset, Ruotsissa Våra värsta år. Piirrosten lisäksi lehdessä julkaistiin sarjan esiintyjien ihailijakuvia.
Suomessa sarjan jaksoja on esitetty moneen otteeseen MTV:llä, Kolmoskanavalla ja MTV3:lla. 2000-luvulla sarjan jaksoja on esitetty Nelosella. Syksystä 2012 eteenpäin sarjaa esittää TV5.
Sarjasta on työn alla animaatioversio, jonka käsikirjoittajana toimii Family Guyn tuottaja Alex Carter. Äänirooleissa on alkuperäissarjan näyttelijät.
Rooleissa

| 0 | 1 | 2 |
| --- | --- | --- |
|  Ed O’Neill  | … |  Al Bundy   |
|  Katey Sagal  | … |  Margaret ”Peggy” Bundy   |
|  David Faustino  | … |  Budrick ”Bud” Bundy   |
|  Christina Applegate  | … |  Kelly Bundy   |
|  Amanda Bearse  | … |  Marcy Rhoades D’Arcy   |
|  Ted McGinley  | … |  Jefferson D’Arcy   |
|  David Garrison  | … |  Steve Rhoades   |
Sarjan muunmaalaiset versiot

Pulmusista on tehty ainakin seuraavat uusintaversiot:
Argentiina: Casados con Hijos
Brasilia: A Guerra dos Pintos
Chile: Casado con Hijos
Espanja: Matrimonio con Hijos
Kolumbia: Casados con Hijos
Saksa: Hilfe, meine Familie spinnt
Unkari: Egy rém rendes család Budapesten
Venäjä: Счастливы вместе
Yhdistynyt kuningaskunta: Married for Life
Aiheesta muualla

Viralliset kotisivut
Viralliset kotisivut (UK) (Arkistoitu – Internet Archive)
Pulmuset Internet Movie Databasessa (englanniksi)
Kaikkien pyhien kirkko (Martock)

| Kaikkien pyhien kirkko |
| --- | --- |

Sijainti:  Martock, Somerset, Yhdistynyt kuningaskunta
Koordinaatit:  50°58′09.5″N, 002°46′07″W
Seurakunta:  Englannin kirkko
Rakentamisvuosi:  1200-luku
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kaikkien pyhien kirkko (engl. Church of All Saints) on 1200-luvulla rakennettu Martockissa Englannissa sijaitseva kirkkorakennus, joka on rakennussuojeluluokassa Grade I. Benjamin Ferrey ja Ewan Christian remontoivat kirkkoa 1860- ja 1880-luvuilla.
Aiheesta muualla

Kuvia tai muita tiedostoja aiheesta Kaikkien pyhien kirkko (Martock) Wikimedia Commonsissa
Kacper Kozłowski (jalkapalloilija)

Kozłowski, 2021
Kacper Szymon Kozłowski (s. 16. lokakuuta 2003 Koszalin) on puolalainen jalkapalloilija, pelipaikaltaan hyökkäävä keskikenttäpelaaja. Hän edustaa Englannin Valioliigassa pelaavaa Brighton & Hove Albionia.
Kozłowski edusti kotimaassaan Pogoń Szczeciniä. Hän pääsi edustusjoukkueessa ensimmäisen kerran Ekstraklasan otteluun toukokuussa 2019. Seuraavalla kaudella hän pelasi kolme pääsarjaottelua. Kaudella 2020–2021 hän pelasi 20 Ekstraklasa-ottelua, joissa 14 kertaa avauskokoonpanossa, ja teki maalin huhtikuussa 2021 Podbeskidzie Bielsko-Białaa vastaan. Kaudella 2021–2022 hän pelasi vuodenvaihteeseen saakka 16 pääsarjaottelua ja teki niissä kolme maalia.
Kozłowski siirtyi tammikuussa 2022 englantilaisseura Brighton & Hove Albioniin. Hän pelasi kuitenkin loppukauden lainalla Belgian pääsarjassa Union SG:n joukkueessa. Hän pelasi yhdeksän liigaottelua, joissa hän pääsi kahdessa ottelussa avauskokoonpanoon. Kaudet 2022–2024 hän pelasi lainalla Alankomaiden Eredivisiessä pelaavassa Vitessessä. Avauskaudellaan hän pelasi 29 Alankomaiden pääsarjaottelua, joissa teki kaksi ja syötti viisi maalia. Kaudella 2023–2024 hän pelasi Eredivisiessä 30 ottelua, ja teki kolme maalia ja antoi viisi maalisyöttöä.
Kozłowski on pelannut Puolan nuorisomaajoukkueissa. Hän pelasi Puolan A-maajoukkueessa ensimmäisen kerran maaliskuussa 2021 MM-karsintaottelussa Andorraa vastaan. Kesäkuussa 2021 hän pelasi kaksi ystävyysottelua. Saman kesän EM-kilpailuissa hänestä tuli EM-kisahistorian nuorin pelaaja, kun hän tuli 19. kesäkuuta Puolan toisessa alkulohko-ottelussa Espanjaa vastaan 55. minuutilla vaihdosta kentälle. Hän pelasi myös Puolan kolmannessa EM-alkulohko-ottelussa Ruotsia vastaan. Hän on pelannut heinäkuun 2024 alkupuolelle mennessä kuusi A-maaottelua. Viimeksi hän on pelannut maajoukkueessa lokakuussa 2021.
Juha Metsäperä

Juha Metsäperä
Juha Metsäperä (s. 11. huhtikuuta 1979 Oulu) on suomalainen iskelmälaulaja. Hän tuli tunnetuksi vuonna 2006 albumillaan "Pienen hetken".
Metsäperällä on oma Resiina-yhtye, jonka kanssa hän keikkailee ympäri Suomea. Hän keikkaili noin 150 keikan vuositahdilla vuonna 2012. Hän on myös itse osallistunut kappaleidensa säveltämiseen ja sanoittamiseen muun muassa "Olen lähelläsi" -albumilla. Juha Metsäperän kappale "Äiti" saavutti suurta suosiota "The Voice of Finlandissa" Jesse Kaikurannan tulkitsemana. Metsäperä aloitti Taikakuu-yhtyeen solistina elokuussa 2014 korvaten Janne Raappanan.
Levytykset

Pienen hetken (2006)
Opitko rakastamaan (2007)
Olen lähelläsi (2009)
Hyvä sydän (2012)
Aiheesta muualla

Juha Metsäperän virallinen sivusto
Juha Metsäperä levy-yhtiö Warner Music Finland sivustolla (Arkistoitu – Internet Archive)
Juha Metsäperä lauluntekijänä - Fono.fi
Kuvia tai muita tiedostoja aiheesta Juha Metsäperä Wikimedia Commonsissa
Kameruninkyyhky

| Kameruninkyyhky> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Kyyhkyt Columba
Laji::  sjostedti
Kaksiosainen nimi
 Columba sjostedti  Reichenow, 1901 
Katso myös
   Kameruninkyyhky Wikispeciesissä  
Infobox OKNimi-testi OKIUCN-testi OK: 
Kameruninkyyhky (Columba sjostedti) on afrikkalainen, Itä-Nigeriasta Kamerunin vuoristoihin ulottuvalla alueella sekä Biokon saarella elävä kyyhkylintu, jonka holotyypin Anton Reichenow kuvaili Kamerunista 1901. Laji on nimetty Yngve Sjöstedtin kunniaksi.
Juho Koivistoinen

Johannes (Juho) Koivistoinen (29. elokuuta 1872 Pietari – 27. tammikuuta 1956 Helsinki) oli suomalainen lehtori ja kirjailija.
Koivistoisen vanhemmat olivat talollinen, liikemies Aleksander Koivistoinen ja Elisabet Hölkker. Hän pääsi ylioppilaaksi Viipurin klassillisesta lyseosta 1892 ja opiskeli Helsingin yliopistossa valmistuen filosofian kandidaatiksi 1895 ja maisteriksi 1897.
Koivistoinen toimi Suomen kenraalikuvernöörin kanslian ja senaatin virkamiehenä ja kielenkääntäjänä 1896–1915. Hän oli Koulutoimen ylihallituksen vanhempi venäjän kielen tarkastaja 1915–1918 ja oli tässä virassa lakkautuspalkalla vuoteen 1933 saakka. Koivistoinen oli myös Suomen Liikemiesten Kauppaopiston opettajana ja Kauppakorkeakoulun venäjän kielen lehtorina 1911–1943. Hän sai hovineuvoksen arvon 1915.
Koivistoinen julkaisi useita liikealan oppi- ja tietokirjoja. Hän toimi Systeman ja Neoviuksen mainospäällikkönä, Oy Rebuiltin toimitusjohtajana ja Kotimasien Työn johtokunnan jäsenenä. Koivistoinen oli myös Inkerin väliaikaisen hoitokunnan ja Inkerin Liiton johtokunnan jäsenenä. Hän oli Inkerin Ystävät-yhdistyksen jäsenenä sen perustamisesta 1891 lähtien ja oli yhdistyksen puheenjohtajana 1919–1931. Lisäksi Koivistoinen oli Helsingin Inkeri-kerhon puheenjohtajana vuodesta 1931 alkaen.
Juho Koivistoinen oli naimisissa 1902–1951 Aino Maria Kilpeläisen (k. 1951) kanssa.
Teoksia

Venäläisen kauppakirjeenvaihdon oppikirja. WSOY 1913
Venäjänkielen ensi alkeet : kauppakouluja varten - Начала русскаго языка для торговыхъ школъ. Kirja, Helsinki 1916
Myyntitaito : myyntitaidon oppikirja kauppaoppilaitoksia ja itseopiskelua varten 1 : Myymälämyynti. Kirja, Helsinki 1929
Myyntitaito 2 : Ulko- ja kirjallinen myynti. Kirja, Helsinki 1931
Nykyaikainen kauppakirjeenvaihto : kauppaopistojen ja -koulujen sekä yksityisiin tarpeisiin. Kariston tietokirjoja 38. Karisto 1932, 2. painos 1937, 3. painos 1939, 4. painos 1942, 5. painos 1944, 6. painos 1946, 7. painos 1952
Myymäläkeskusteluja ja myyntitehtäviä 1 : Myymälämyynti. Liittyy tekijän oppikirjaan Myyntitaito. Tekijä, Helsinki 1934
Myyjä ja asiakas : kauppaoppilaitosten tarpeisiin. Kariston tietokirjoja 46. Karisto 1938, 2. painos 1940, 3. painos 1945, 4. painos 1947, 5. painos 1951, 6. painos 1953
Helppotajuinen venäjänkielen oppikirja. Tekijä, Helsinki 1939, 2. korjattu ja uusittu painos Otava 1941, 3. korj. ja uus. painos nimellä Venäjänkielen oppikirja, Otava 1945
Nimimerkillä J. Savakko:
Karkauspäivänä : 1-näytöksinen pila. Näytelmäkirjasto n:o 21. Kirja, Helsinki 1928
Kai Kobayashi

| Mitalit | Mitalit | Mitalit |  |
| --- | --- | --- | --- |
|  Kai Kobayashi Lontoon MM-kilpailuissa 2017. |  Kai Kobayashi Lontoon MM-kilpailuissa 2017. |  Kai Kobayashi Lontoon MM-kilpailuissa 2017. |  |
Maa:  Japani
miesten kilpakävely
| MM-kilpailut  | MM-kilpailut  | MM-kilpailut  |  |
|  Pronssia | Lontoo 2017 | 50 km |  |
Kai Kobayashi (s. 28. helmikuuta 1993 Tokio) on japanilainen kilpakävelijä. Lontoon MM-kilpailuissa 2017 hän voitti 50 kilometrin matkalla pronssia ajalla 3.41.19.
Justinus

Justinus (lat. Iustinus) voi tarkoittaa:
Roomalaisia

Justinus I, Itä-Rooman keisari vuosina 518–527
Justinus II, Itä-Rooman keisari vuosina 565–578
Junianus Justinus, 200-luvulla elänyt roomalainen historioitsija
Justinus (Moesia) (k. 528), itäroomalainen sotapäällikkö keisari Justinianus I:n ajalla
Justinus (Germanuksen poika) (525–566), itäroomalainen sotapäällikkö ja vuoden 540 konsuli
Muita

Justinus van Nassau (1559–1631), Vilhelm I Oranialaisen poika
Justinos Marttyyri, pyhimys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Justinus”, voi hakea sivunnimihaulla, laajalla sivunnimihaulla tai tekstihaulla.